Rachel James

Seiclwraig o Gymru yw Rachel Sarah James (ganwyd 30 Awst 1988).

Mae'n ferch i David James a Christine Harris, ac mae ganddi dair chwaer iau, Becky, sydd yn bencampwraig y byd, Ffion a Megan, a brawd, Gareth, ac maent i gyd yn seiclwyr brwd. Mae Ffion yn aelod o dîm cenedlaethol beicio mynydd Prydain.

Yn 2013, daeth James yn beilot ar y tandem ar gyfer y para-seiclwraig Sophie Thornhill. Enillodd y pâr fedal aur a gosod record y byd ym Mhencampwriaethau Para-seiclo Trac y Byd, UCI 2014 yn Aguascalientes, yn y treial amser 1 km, a hynny yn eu cystadlaeuaeth cyntaf ryngwladol. Enillont hefyd fedal aur yn y sbrint tandem.

Cynrychiolodd James Gymru yng Ngemau'r Gymanwlad 2014 fel peilot ar gyfer y cyn-nofwraig paralympaidd Rhiannon Henry. Ymunodd James gyda Thornhill unwaith eto i gystadlu ym Mhencampwriaethau Cenedlaethol Trac Prydain ym mis Medi 2014, gan ennill y treial amser cymysg a'r treial amser 200m, cychwyn hededog ar gyfer reidwyr dall ac â nam ar eu golwg. Yn ogystal, cipiodd y fedal efydd yn y sbrint tîm ynghŷd â Helen Scott.

Palmarès

2012
1af Sbrint tîm, Pencampwriaethau Cenedlaethol Trac Prydain (gyda Becky James)

2013
3ydd Keirin, Pencampwriaethau Cenedlaethol Trac Prydain
3ydd Sbrint tîm, Pencampwriaethau Cenedlaethol Trac Prydain (gyda Ellie Coster)

2014
1af Tandem B, Treial amser 1km, Pencampwriaethau Para-seiclo Trac y Byd, UCI (gyda Sophie Thornhill)
1af Tandem B, Sbrint, Pencampwriaethau Para-seiclo Trac y Byd, UCI (with Sophie Thornhill)
1af Para Cycling BVI, Treial amser cymysg, Pencampwriaethau Cenedlaethol Trac Prydain (gyda Sophie Thornhill)
1af Para Cycling BVI, Treial amser 200m, cychwyn hededog, Pencampwriaethau Cenedlaethol Trac Prydain (gyda Sophie Thornhill)
3yddd Sbrint tîm, Pencampwriaethau Cenedlaethol Trac Prydain (gyda Helen Scott)

Cyfeiriadau

Categori:Genedigaethau 1988
Categori:Pobl o Sir Fynwy
Categori:Seiclwyr benywaidd o Gymru